**N O T A T**fra Medlemsmøte i Solvang kolonihager, avd. 4, onsdag 7. juni 2017 kl. 1800 på Felleshuset. Styreformannen kunne ønske velkommen til 26 personer.
Det ble informert om følgende saker:

**FORBEDRING AV AKUSTIKKEN**
Arbeidet med nye takplater/isolering i salen på Felleshuset finner sted uke 24 (f.o.m. 12. juni).

**KLOAKKAVGIFT TIL KOMMUNEN**
Avgiften må betales ved tilknytning til kloakknettet og dokumenteres til Styret.

**DUGNAD/FELLESARBEID**
Det har stort sett vært bra oppmøte på dugnadene våre. Likevel er det fremdeles mye arbeid som må gjøres i løpet av sommeren, så den enkelte bes sette av de datoer som passer best å delta på. Minner om at vi i tillegg har 10 timer med fellesarbeid pr sesong.

**REKKEHYTTENE**Overtakstnemda ble valgt til å taksere de to hyttene. Pr. d.d. foreligger det fremdeles ikke takst, men den antas å være klar om kort tid. De to hyttene vil da bli annonsert igjen med pris etc.

Produksjonsselskapet STRIX har vært i kontakt med SU og framsatt ønske om et mulig senere samarbeid. Felles årsmøte i SU vedtok å bevilge en sum til forarbeidet for en ny runde Sommerhytta.

**CAFE UTSIKTEN**Deler av cafeen er i dårlig forfatning og det må vurderes om det lønner seg å reparere det bestående eller om vi må koste på helt nytt lokale. Varmt vann med mer skal installeres.
 **REKLAMEFILM**
for Tine er blitt spilt inn i avd. 4.

**PARKERINGSPLASSEN**Ved oppmerking av parkeringsplassene er det brukt for knappe mål, slik at det ikke er god nok plass mellom bilene. Oppmåling/-merking vil bli foretatt på nytt så snart været tillater det.
Fra salen ble det stilt spørsmål om det kommer nytt dekke på plassen. Styret har ikke planlagt nytt dekke inneværende sesong.

**EKEBERGHYTTENE**
Oslo kommune har spurt Oslo-kretsen om det er interesse for å overta de 18 hyttene på Brannfjell – «Solkolonien» - som tidligere var i Norske Kvinners Sanitetsforenings eie, og lage kolonihage av dem.

**HAGEKOMITEEN OG HØSTMARKEDET**
Vi mangler ledere til ovennevnte. Styret vil innkalle medlemmene i komiteen og sørge for at det velges ledere.

**VIPPS**
er installert for bruk på bl.a. cafeen.

Styret